O **binormativismo** é unha proposta para establecer dúas normas ortográficas plenamente válidas e oficiais para o galego que os seus impulsores afirman tomar da existencia de dúas formas oficiais para o noruegués.

Noruegués, lingua con dúas formas oficiais
------------------------------------------

Mapa idiomático dos municipios noruegueses. Os concellos en fondo vermello adoptaron o bokmål, mentres que aqueles en azul se decantaron polo nynorsk; así mesmo, a cor gris representa as zonas non adscritas especificamente a ningunha das dúas variantes.
Existen dúas normas consideradas formas da mesma lingua norueguesa: a bokmål, máis próxima á lingua dinamarquesa, e a nynorsk, elaborada a partir dos dialectos occidentais do país.

Proposta para a lingua galega
-----------------------------

A Lei de normalización lingüística, na súa disposición adicional, marca que *Nas cuestións relativas á normativa, actualización e uso correcto da lingua galega, estimarase como criterio de autoridade o establecido pola Real Academia Galega.* e, xa que logo, é a norma elaborada pola Real Academia Galega a normativa oficial da lingua galega.

Da outra banda, existen varios colectivos do movemento chamado reintegracionismo, que promoven a converxencia ortográfica entre o galego e o portugués. Entre elas destaca a Associaçom Galega da Língua, que promove a súa propia norma ortográfica desde 1981; e a Academia Galega da Língua Portuguesa, observador consultivo da Comunidade dos Países de Língua Portuguesa.

Por causa disto, existen hoxe en día dúas normas contrapostas, a normativa oficial do galego e a normativa reintegracionista do galego, sen carácter oficial. Para intentar superar este conflito normativo, a AGAL lanzou unha proposta coñecida como binormativismo que asumiu como eixo programático en 2018. Así e todo, dentro do movemento reintegracionista a súa aceptación non foi xeral.
Desde entón foron varias as persoas que teñen manifestado a súa opinión, ben a favor, ben en contra da proposta. En 2019 Víctor Freixanes, director da RAG nesa altura e falando desde o ámbito persoal, non o apoiaba e o escritor Francisco Castro, tampouco.. Pola súa parte, mostráronse favorábeis o filólogo Xosé Ramón Freixeiro Mato, a escritora Marica Campo, o filólogo e escritor Carlos Callón e o escritor Vítor Vaqueiro.

Notas
-----

1. ↑  "O reintegracionismo muda a estratexia e aposta polo binormativismo". *Praza Pública*. 4 de decembro de 2018. Consultado o 5 de decembro de 2018.
2. ↑  Maurício Castro (6 de maio de 2018). "Binormativismo: tentativa de resposta a um problema que nom se colocou". *Nós Diario*.
3. ↑  Carlos Garrido (11 de xuño de 2020). "Aspetos essenciais do reintegracionismo escamoteados no discurso público". *Nós Diario*.
4. ↑  F. Freixanes, Víctor (17 de marzo de 2019). *"Os países serios teñen unha soa ortografía. Podemos discutila, modificala... mais hai só unha ortografía"*. *Sermos Galiza*. Entrevista con M. Obelleiro. Arquivado dende o orixinal o 31 de marzo de 2019. Consultado o 20 de marzo de 2019.
5. ↑  Eduardo Maragoto (18 de marzo de 2019). "Freixanes e o binormativismo: mais discrepâncias de forma que de fundo". Arquivado dende o orixinal o 30 de marzo de 2019. Consultado o 20 de marzo de 2019.
6. ↑  "Aceptar dúas normas oficiais para a lingua galega? Por que non podo aceptar o Binormativismo". *Blog persoal*. 18 de maio de 2019. Consultado o 20 de maio de 2019.
7. ↑  Freixeiro Mato, Xosé Ramón. "Carvalho Calero e o binormativismo". *Portal Galego da Língua*. Arquivado dende o orixinal o 16 de outubro de 2019. Consultado o 16 de outubro de 2019.
8. ↑  Campo, Marica. "Amar é un verbo". *El Progreso*. Consultado o 16 de outubro de 2019.
9. ↑  Callón, Carlos. "Un dos motivos polos que debería haber binormativismo é porque, na verdade, a cultura galega xa se expresa en dúas normas.". *Twitter*. Consultado o 16 de outubro de 2019.
10. ↑  Vaqueiro, Vítor. "Lidando no binormativismo". *Sermos Galiza* (en inglés). Arquivado dende o orixinal o 21 de xuño de 2019. Consultado o 21 de xuño de 201.

Véxase tamén
------------

### Outros artigos

* Normativa oficial do galego
* Normativa reintegracionista do galego

### Ligazóns externas

* É possível umha política binormativista na Galiza? Artigo de Eduardo Maragoto na páxina de A.gal.
* "Entrevista a Víctor Freixanes". *Sermos Galiza*. 22/4/2018. Arquivado dende o orixinal o 05/12/2018. Consultado o 05/12/2018. A ver, todas as linguas do mundo teñen unha soa ortografía